«Մեր սրտով չէր վարկանիշային թեկնածուների առկայությունը, և սա նսեմացրեց այս ընտրությունների քաղաքական մակարդակը: Քաղաքականապես այս ընտրությունները կարծես նսեմացվել են: Ամեն մեկն ունի իր շրջանակը՝ խնամի-ծանոթ-բարեկամական, և գնալով համոզվեցինք, որ գրեթե դատարկ տեղ չի մնում անկախ ընտրողներ ունենալուն: Անտեր ձայն չկա՝ պարզ ասած, և շատ դժվար է այդ պարագայում քաղաքականացնել ընտրապայքարը», - «Մեդիա կենտրոնում» մարտի 31-ին՝ քարոզարշավի վերջին օրը հրավիրված հարցազրույց-ասուլիսին հայտարարեց ՀՅԴ համապետական ցուցակ գլխավորող, Ազգային ժողովի «Դաշնակցության» խմբակցության ղեկավար Արմեն Ռուստամյանը: